SET ปิดพุ่ง 23 จุด ลุ้นเฟดขึ้นดอกเบี้ย 0.75% ตามคาด
SET ปิดพุ่ง 23 จุด ลุ้นเฟดขึ้นดอกเบี้ย 0.75% ตามคาด อีกทั้งหวังกนง.ปรับขึ้นดอกเบี้ยช่วยชะลอเงินทุนไหลออกได้ สัปดาห์หน้าให้แนวต้าน 1,600 จุด แนวรับ 1,547 จุด
SET ปิดพุ่ง 23 จุด ลุ้นเฟดขึ้นดอกเบี้ย 0.75% ตามคาด อีกทั้งหวังกนง.ปรับขึ้นดอกเบี้ยช่วยชะลอเงินทุนไหลออกได้ สัปดาห์หน้าให้แนวต้าน 1,600 จุด แนวรับ 1,547 จุด
27 ก.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้ปรับตัวขึ้นแรง แม้ว่าตลาดหุ้นไทยจะปิดทำการในวันหยุดยาว แต่ก็จะมีการประกาศตัวเลข GDP สหรัฐ และประชุมธนาคารกลางสหรัฐ (เฟด) ซึ่งดูเหมือนตลาดคาดการณ์ไปในทิศทางดี โดย เอเซียพลัส มองโอกาส 50:50 ที่เศรษฐกิจสหรัฐจะเข้าสู่ภาวะถดถอย (Recession) ซึ่งหากตัวเลข GDP ไตรมาส 2/65 ติดลบต่อเนื่องจะเข้าเกณฑ์ ส่วนการประชุมเฟดตลาดคาดจะปรับขึ้นอัตราดอกเบี้ย 0.75%
อย่างไรก็ตาม ภาพรวมตลาดในเดือนส.ค.เชื่อว่าจะฟื้นตัวขึ้นมาได้หากเฟดปรับขึ้นดอกเบี้ย 0.75% รอบนี้ตามคาด เพราะประเมินว่าการประชุมรอบถัดไปคงจะไม่ปรับขึ้นถึง 0.75% อีก คาดจะปรับขึ้นในระดับ 0.50% หรือ 0.25% นอกจากนี้ในเดือน ก.ค.ราคาสินค้าโภคภัณฑ์ปรับตัวลงมาหลายตัวก็จะส่งผลเงินเฟ้อชะลอตัวลง
ทั้งนี้ประกอบกับ การประชุมคณะกรรมการนโยบายการเงิน (กนง.) ในเดือนส.ค.นี้คาดจะปรับขึ้นดอกเบี้ย ซึ่งจะช่วยลดส่วนต่างระหว่างดอกเบี้ยต่างประเทศ ส่งผลให้เงินบาทกลับมาแข็งค่าขึ้นได้บ้าง และทำให้เงินทุนต่างชาติชะลอไหลออก
ส่วนแนวโน้มการลงทุนในสัปดาห์หน้าขึ้นกับตัวเลข GDP สหรัฐและผลประชุมเฟดเป็นหลัก พร้อมให้แนวต้านที่ 1,600 จุด แนวรับที่ 1,547 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 6,431.11 ล้านบาท ปิดที่ 474.00 บาท เพิ่มขึ้น 106.00 บาท
BANPU มูลค่าการซื้อขาย 2,098.89 ล้านบาท ปิดที่ 13.40 บาท เพิ่มขึ้น 0.30 บาท
KBANK มูลค่าการซื้อขาย 1,995.65 ล้านบาท ปิดที่ 146.00 บาท เพิ่มขึ้น 1.00 บาท
KCE มูลค่าการซื้อขาย 1,939.99 ล้านบาท ปิดที่ 62.75 บาท เพิ่มขึ้น 4.25 บาท
TLI มูลค่าการซื้อขาย 1,922.67 ล้านบาท ปิดที่ 15.20 บาท เพิ่มขึ้น 0.20 บาท